
Către





BIROUL PERMANENT AL




CAMEREI DEPUTATILOR



Vă înaintăm, alăturat, Raportul asupra propunerii legislative privind înfiinţarea comunei Lompirt, prin reorganizarea comunei Şărmăşag, judeţul Sălaj, trimisă Comisiei noastre pentru dezbatere şi avizare în fond, cu adresa nr.Pl.x.532 din 18 septembrie 2007.


Camera Deputaţilor este prima Cameră sesizată.



Comisia a examinat propunerea legislativă sus-menţionată în şedinţa din 25 septembrie 2007 şi a hotărât cu unanimitate de voturi să supună Plenului Camerei Deputaţilor dezbaterea şi adoptarea acesteia. 


Prin obiectul de reglementare şi conţinutul său, propunerea legislativă se încadrează în categoria legilor organice.



  VICEPRESEDINTE,


             SECRETAR,



     MIRCEA DUŞA 



SEREŞ DENEŞ 

RAPORT  

asupra propunerii legislative privind înfiinţarea comunei Lompirt, 

prin reorganizarea comunei Şărmăşag, judeţul Sălaj

Cu adresa nr.Pl.x.532 din 18 septembrie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în procedură obişnuită şi avizării în fond, cu propunerea legislativă privind înfiinţarea comunei Lompirt, prin reorganizarea comunei Şărmăşag, judeţul Sălaj.


La întocmirea Raportului comisia a avut în vedere avizul favorabil al Consiliului Legislativ nr.1164/6.09.2007.


Prezenta propunere legislativă are ca obiect înfiinţarea comunei Lompirt, judeţul Sălaj, această localitate fiind în prezent sat component al comunei Şărmăşag.


Localitatea Lompirt propusă pentru înfiinţare are o populaţie de 1613 locuitori din care 55,6% este reprezentată de populaţia ocupată de activităţi neagricole. Locuinţele construite după anul 1960 sunt în proporţie de 53,9%, existând de asemenea şi spaţii construite pentru instituţii şi dotări: primărie, şcoală primară şi gimnazială, dispensar uman şi post de poliţie.


Comuna Şărmăşag rămasă după reorganizare are o populaţie de 4934 locuitori, din care 94,3% este reprezentată de populaţia ocupată în activităţi neagricole. Locuinţele construite după anul 1960 sunt în proporţie de 63,5%, existând de asemenea şi spaţii construite pentru instituţii şi dotări: primărie, şcoală primară şi gimnazială, dispensar uman, punct farmaceutic, post de poliţie, staţie/haltă CF.



Referendumul local a avut loc în data de 10 iunie 2007, iar din totalul de 5.223 persoane înscrise în lista pentru referendum, au participat 3.377 persoane. Din totalul de 3.344 voturi valabil exprimate, un număr de 3.294 voturi au exprimat acordul pentru înfiinţarea comunei Lompirt.


Examinând propunerea legislativă, conţinutul documentaţiei anexată şi avizul Consiliului Legislativ, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor dezbaterea şi adoptarea acesteia cu modificările propuse în raport. 


Propunerea legislativă a fost dezbătută în şedinţa din 25 septembrie 2007, la lucrările comisiei fiind prezenţi 26 deputaţi din totalul de 29 membri ai comisiei.


Prin obiectul de reglementare şi conţinutul său propunerea legislativă face parte din categoria legilor organice.


Potrivit art.75 din Constituţia României, republicată, şi a art.92 din Regulamentul Camerei Deputaţilor, Camera Deputaţilor este prima Cameră sesizată.


Raportul comisiei a fost adoptat cu unanimitate de voturi.

       


                         VICEPREŞEDINTE,

                           SECRETAR,



     


       MIRCEA DUŞA 


               SEREŞ DENEŞ
Consilieri: Mona Georgeta Baban

Arh. Victor Cristea

I. Amendamente admise
Comisia propune adoptarea propunerii legislative cu următoarele modificări:

	Nr. crt.
	Text iniţial
	Text propus de Comisie

(autorul amendamentului)

	Motivarea amendamentelor propuse

	  0
	1
	2
	3

	1.
	Lege 

privind înfiinţarea comunei  Lompirt, prin reorganizarea comunei Şărmăşag, judeţul 
Sălaj.

	LeGE

pentru  înfiinţarea comunei Lompirt, judeţul Sălaj, prin reorganizarea comunei Şărmăşag
(propunerea comisiei)


	Pentru uniformitate în redactare cu celelalte acte normative cu obiect de reglementare similar.

	2.
	
 Art.1. (1) Se înfiinţează comuna Lompirt, judeţul Sălaj, având în componenţă satele Lompirt, Ilişua şi Poiana Măgurii, prin reorganizarea comunei Şărmăşag.

(2) Reşedinţa comunei se stabileşte în satul Lompirt. 
	
Art.1. – (1) Se înfiinţează comuna Lompirt, judeţul Sălaj, având în componenţă satele Lompirt, Ilişua şi Poiana Măgura, prin reorganizarea comunei Şărmăşag.

(2) Reşedinţa comunei Lompirt se stabileşte în satul Lompirt.

(propunerea comisiei)

	Pentru scrierea corectă a denumirii conform Legii nr.2/1968.
Pentru rigoare normativă. 



	3.
	
Art.2. (1) În urma reorganizării prevăzute la art.1, comuna Şărmăşag are în componenţă satele Şărmăşag, Moiad şi Tărmure.

(2) Reşedinţa comunei rămâne în satul Şărmăşag.

	
Art.2. (1) În urma reorganizării prevăzute la art.1, comuna Şărmăşag are în componenţă satele Şărmăşag, Moiad şi Ţărmure.

(2) Reşedinţa comunei Şărmăşag rămâne în satul Şărmăşag.

(propunerea comisiei)

	Pentru scrierea corectă a denumirii satului Ţărmure, conform Legii nr.2/1968.
Pentru rigoare normativă

	  4.
	
Art.3. - (1) Până la constituirea, potrivit legii, a autorităţilor administraţiei locale în comuna Lompirt, rezolvarea problemelor curente se asigură de 2 delegaţi, numiţi prin ordin al prefectului, cu atribuţii de primar şi viceprimar, precum şi de un secretar numit de prefect, în condiţiile legii, care vor reprezenta autorităţile locale.

(2) Salarizarea persoanelor prevăzute la alin (1) se face, potrivit reglementărilor legale în vigoare, din bugetul comunei Şărmăşag.


	
Art.3. - (1) Până la constituirea, potrivit legii, a autorităţilor administraţiei publice locale în comuna Lompirt, rezolvarea problemelor curente se asigură de către doi delegaţi, numiţi prin ordin al prefectului, cu atribuţii de primar şi viceprimar, precum şi de un secretar numit de prefect, în condiţiile legii, care vor reprezenta autorităţile locale.

(2) Salarizarea persoanelor prevăzute la alin.(1) se face, potrivit reglementărilor în vigoare, din bugetul comunei Şărmăşag.

(propunerea comisiei)

	Pentru un plus de rigoare normativă şi respectarea normelor de tehnică legislativă.



	5.
	
Art.4. - (1) Consiliul Judeţean Sălaj şi delegaţii împuterniciţi conform prevederilor art. 3 alin.(1), împreună cu Direcţia Generală a Finanţelor Publice a Judeţului Sălaj şi cu Consiliul Local al Comunei Şărmăşag, repartizează veniturile şi cheltuielile bugetului pe anul 2007, precum şi patrimoniul actual al comunei Şărmăşag între comunele prevăzute la art.1 şi art.2.

(2) Veniturile şi cheltuielile care, în condiţiile legii, revin de drept comunei Lompirt, se administrează şi se gestionează prin autorităţile administraţiei publice locale ale acestei noi comune, iar echilibrarea bugetului local se realizează pe seama sumelor defalcate din impozitul pe venit, pentru echilibrarea bugetelor locale, în limita prevederilor aprobate pentru anul 2007, pe ansamblul judeţului Sălaj.

(3) Bugetul comunei Lompirt pe anul 2007 se elaborează de către delegaţii prevăzuţi la art. 3 alin.(1), cu avizul Direcţiei Generale a Finanţelor Publice a Judeţului Sălaj.

_____________________________


	
Art. 4. – (1) Consiliul Judeţean Sălaj şi delegaţii împuterniciţi conform prevederilor art. 3 alin.(1), împreună cu Direcţia Generală a Finanţelor Publice a judeţului Sălaj şi Consiliul Local al Comunei Şărmăşag, repartizează veniturile şi cheltuielile bugetului pe anul 2008, respectiv patrimoniul actual al comunei Şărmăşag,  între comunele prevăzute la art.1 şi 2.
 
(2) Veniturile şi cheltuielile care, în condiţiile legii, revin de drept comunei Lompirt, se administrează şi se gestionează prin autorităţile administraţiei publice locale ale acestei noi comune, iar echilibrarea bugetului local se realizează pe seama sumelor defalcate din taxa pe valoarea adăugată, pentru echilibrarea bugetelor locale, în limita prevederilor aprobate pentru anul 2008, pe ansamblul judeţului Sălaj.

(3) Bugetul comunei Lompirt pe anul 2008 se elaborează de către delegaţii prevăzuţi la art. 3 alin.(1), cu avizul Direcţiei Generale a Finanţelor Publice a Judeţului Sălaj.

(4) Operaţiunile de predare-preluare se fac pe bază de protocol, încheiat între primarul comunei Şărmăşag şi delegatul desemnat prin ordin al prefectului, cu atribuţii de primar al comunei Lompirt.



(propunerea comisiei)
	Pentru un plus de rigoare normativă şi corelare cu textele existente în celelalte acte normative cu obiect de reglementare similar.

Reformulare efectuată pentru o redactare corectă a textului alin.(2), întrucât de principiu prevederile actelor normative se aplică de la data intrării lor în vigoare.
De asemenea, s-a urmărit o uniformitate în redactare cu celelalte acte normative cu obiect de reglementare similar. 
Pentru unitate în redactare cu alte acte normative cu obiect de reglementare similar.


	6.
	
_____________________________
	
Art.5.- Se autorizează Ministerul Economiei şi Finanţelor să introducă modificările ce decurg din aplicarea prezentei legi, în bugetul de stat pe anul 2008 şi în bugetul Ministerului Internelor şi Reformei Administrative.

(propunerea comisiei)
	Pentru unitate în redactare cu alte acte normative cu obiect de reglementare similar.


	7. 
	
______________________________
	
Art.6. - Alegerile pentru autorităţile administraţiei publice locale în comuna nou- înfiinţată potrivit art.1 se organizează în termen de cel mult 6 luni de la data intrării în vigoare a prezentei legi.


(propunerea comisiei)  
	Pentru unitate în redactare cu alte acte normative cu obiect de reglementare similar.


	8.
	
 _____________________________
	
Art. 7.  –  Până la noile alegeri locale, autorităţile administraţiei publice locale din comuna Şărmăşag, judeţul Sălaj, funcţionează în componenţa avută la data intrării în vigoare a prezentei legi.


(propunerea comisiei)

	Pentru unitate în redactare cu alte acte normative cu obiect de reglementare similar.


	9. 
	
_____________________________

	
Art. 8 – Anexa la Legea nr.2/1968 privind organizarea administrativă a teritoriului României, republicată în Buletinul Oficial, Partea I, nr.54-55 din 27 iulie 1981, cu modificările şi completările ulterioare, se modifică în mod corespunzător.


(propunerea comisiei)
	Pentru unitate în redactare cu acte normative cu obiect de reglementare similar.



Consilieri: Mona Georgeta Baban

Arh. Victor Cristea
PAGE  
5

